לי ונליאנג

לִי וֶנְלְיָאנְג (מנדרינית תקנית: 李文亮; 12 באוקטובר 1986 – 7 בפברואר 2020) היה רופא עיניים סיני, שעבד כרופא בבית החולים המרכזי של ווהאן. לי, שראה הודעה במעגל פנימי של איי פן, מנהלת מחלקת המיון בבית החולים, הפיץ אותה במעגל נרחב והזהיר את עמיתיו בדצמבר 2019 מפני התפרצות סארס, שזוהתה בהמשך כסוג נפרד של וירוס מתת-משפחת נגיפי קורונה (COVID-19). הוא הפך לחושף המגפה בציבור, לאחר ששותפו אזהרותיו באופן פומבי.

ב-3 בינואר 2020 משטרת ווהאן זימנה אותו לחקירה על "הפצת שמועות באינטרנט". לי המשיך לעבוד בבית החולים, שם ככל הנראה נדבק בנגיף ונפטר מהמחלה ב-7 בפברואר 2020, בגיל 33. בעקבות האירוע המפלגה הקומוניסטית של סין הוציאה באופן חריג התנצלות רשמית כלפי משפחתו וביטלה את האשמות נגדו<ref></ref><ref></ref><ref></ref>.

== ראשית חייו ==
לי ונליאנג נולד ב-12 באוקטובר 1986 למשפחה מהמיעוט המנצ'ורי<ref name="police"></ref> בבֵּייגֶ'ן, ליאונינג<ref name=":0"></ref>. הוא למד בתיכון בבייג'ינג וסיים את לימודיו בציונים גבוהים. בשנת 2004 נבחן בגאוקאו, בחינת הכניסה הלאומית ללימודים אקדמיים בסין. הוא התקבל לבית הספר לרפואה באוניברסיטת ווהאן כסטודנט לרפואה קלינית בתוכנית לימודים משולבת של תואר ראשון ושני. המרצה שלו העיד שהיה סטודנט חרוץ וכן. בשנה השנייה ללימודיו הוא הצטרף למפלגה הקומוניסטית של סין<ref name="红星"></ref>.

לאחר סיום לימודיו בשנת 2011, לי עבד כשלוש שנים במרכז לרפואת עיניים באוניברסיטת שיאמן. בשנת 2014 לי הפך לרופא עיניים בבית החולים המרכזי של ווהאן.

== פרסום חשיפת מגפת הקורונה ==
ב-30 בדצמבר 2019, הפיצה ד"ר איי פן, מנהלת מחלקת החירום בבית החולים, דו"ח מטופל ובו תוצאה חיובית עם רמת ביטחון גבוהה לבדיקות נגיף הסארס. ד"ר איי פן נבהלה לאחר שקיבלה את תוצאות המעבדה של מטופלת אותה בדקה, אשר הציגה תסמינים דומים לשפעת העמידים בשיטות הטיפול הקונבנציונליות. הדו"ח כלל את הביטוי "סארס קורונה-וירוס". איי הקיפה את המילה "סארס" ושלחה אותה לרופא עמית בבית חולים אחר בווהאן. משם הוא התפשט בכל מעגלי הרפואה בווהאן, ובניהם גם הגיע אל לי<ref></ref>.

בשעה 17:43 הפיץ לי בקבוצת WeChat פרטית של חברי כיתתו לרפואה בבית הספר לרפואה: "דווחו [לבית חולים] 7 מקרים של סארס משוק פירות הים חואה-נאן" (השוק הסיטונאי של העיר ווהאן). הוא גם צירף להודעתו את דו"ח הבדיקה של המטופל שקיבל מד"ר איי, ובו גם תמונה של סריקת CT. בשעה 18:42 הוא הוסיף כי "החדשות האחרונות הן שאושרו כי מדובר בזיהומים מווירוס הקורונה". לי הציע לחברי קבוצת WeChat להודיע למשפחותיהם וחבריהם לנקוט באמצעי מיגון. הודעתו בקבוצה סגורה הופצה הלאה והודהדה ברחבי המרשתת. הוא הפך יותר ויותר נסער כשהדיון צבר קהל רחב יותר מכפי שציפה<ref name="scmp3049561"></ref>.

צילומי מסך של הודעותיו פורסמו בפורומים סיניים וזכו לתשומת לב גדולה. בעקבות זאת מחלקת הפיקוח זימנה אותו לשיחה בגין הדלפת המידע. ב-3 בינואר 2020, שוטרים של הלשכה לביטחון פנים של ווהאן חקרו את ונליאנג ומסרו לו, ולשבעה אחרים, אזהרה בגין "הפצת שמועות מזיקות". הוא נדרש לחתום על מכתב התראה בו הבטיח שלא יעשה זאת שוב. המשטרה הזהירה אותו כי אם ימשיך להפר את החוק הוא יועמד לדין<ref name="auto1"></ref>. לאחר האזהרה, לי המשיך לעבוד בבית החולים, עד שחלה בנגיף – ככל הנראה ב-8 בינואר. ב-31 בינואר הוא פרסם במדיה החברתית את שאירע בתחנת המשטרה עם מכתב ההצהרה עליו חתם. הפוסט שלו הפך ויראלי והמשתמשים שאלו מדוע הושתקו הרופאים שנתנו אזהרות מוקדמות יותר על ידי הרשויות<ref name="auto2"></ref>.

מכתב האזהרה שהוציאה משטרת ווהאן המורה ללי להפסיק "להפיץ שמועות" על [[SARS, שנחתם על ידי לי ושני קצינים. לי העלה אותו לחשבון ה-Weibo שלו.
]]
לי הוצב באור הזרקורים של התקשורת הסינית לאחר שנחשב אחד משמונת "מפיצי השמועות" שהוזהרו על ידי משטרת ווהאן. עם זאת, על פי חלק מגורמי התקשורת, משטרת ווהאן זימנה את השמונה ב-1 בינואר, בעוד לי ושיי לינקה, רופא נוסף מבית החולים ווהאן, הוזהרו ב-3 בינואר. לפיכך ייתכן ששני האחרונים אינם חלק מהקבוצה. בהמשך הגיב לי כי הוא לא ידע אם הוא אחד מהקבוצה אך הוא ננזף לאחר שאמר את האמת<ref></ref>. העונש המשטרתי של לי בגין "הפצת שמועה" שודר בטלוויזיה המרכזית של סין, מה שמעיד על אישור השלטון המרכזי לעונש<ref name="scmp3049606"></ref>.

ב-4 בפברואר קבע בית המשפט העליון של סין העממית כי שמונת הנעצרים לא צריכים להיענש, שכן דבריהם אינם כוזבים לחלוטין. בעמוד המדיה החברתית הרשמי נכתב כי: "יכול היה להיות נהדר לו הציבור היה מאמין ל'שמועות' ומתחיל לעטות מסיכות מגן, להשתמש באמצעי תברואה ולהימנע מביקור באזור שוק חואה-נאן"<ref name="Rebuked coronavirus whistleblower vindicated by top Chinese court"></ref>. לי אמר ל-Caixin כי חשש שבית החולים יעניש אותו על "הפצת שמועות", אך חש הקלה לאחר שבית המשפט העליון מתח ביקורת פומבית על המשטרה: "אני חושב שצריך להיות יותר מקול אחד בחברה בריאה, ואיני רואה בעין יפה שימוש בכוח ציבורי לצורך התערבות מוגזמת" אמר לי.

== מותו ==
ב-8 בינואר, לי נדבק בווירוס CoVid-19 ככל הנראה מחולה נגוע בבית החולים בו עבד<ref name="bjnews"></ref>. המטופל סבל מגלאוקומה סגורת זווית חריפה ופיתח חום למחרת. לי החל לחשוד כי ייתכן שהמטופל סובל מזיהום בווירוס. ב-10 בינואר לי פיתח חום ושיעול שהחמיר במהרה<ref name="bjnews" />. הרופא יו צ'נגבו, מומחה רפואי בג'ג'יאנג שנשלח לווהאן, אמר לתקשורת כי אף על פי שרוב המטופלים הצעירים אינם נוטים לפתח מצבים קשים, חולה הגלאוקומה אשר לי בדק ב-8 בינואר, עבד בחנות בשוק חואה-נאן למאכלי ים בווהאן ונחשף לעומס נגיפי גבוה, אשר יכול היה להחמיר את הזיהום של לי<ref></ref>.

ב-12 בינואר אושפז לי בטיפול נמרץ בבית החולים המרכזי ווהאן בו עבד<ref name="auto22"></ref>, שם טופל בבידוד, נבדק מספר פעמים עד שנמצא חיובי לזיהום בנגיף ב-30 בינואר. הוא אובחן כחולה בנגיף ב-1 בפברואר<ref name="auto22" />. בעודו מאושפז, לי פרסם הודעה באינטרנט, בה נשבע לחזור לקו החזית לאחר החלמתו<ref name=":1"></ref>.

מצבו של לי הוגדר קריטי ב-5 בפברואר. ב-6 בפברואר לי אמר לחברו בטלפון שהוא מתקשה לנשום וכי רווית החמצן (סטורציה) שלו צנחה ל-85%. סמוך לשעה 19:00 הוא נשלח לחדר הטיפול הנמרץ. על פי הדיווח בצ'יינה ניוזוויק, ליבו נדם בשעה 21:30<ref name="hk01431288"></ref>. בפוסטים של המדיה הסינית הממלכתית דווח כי לי נפטר<ref name="jiemian3953699"></ref>, אך הפוסטים נמחקו במהרה<ref></ref>. מאוחר יותר, בית החולים המרכזי של ווהאן פרסם הודעה הנוגדת את הדיווחים על מותו: "בתהליך הלחימה בנגיף הקורונה, נדבק רופא העיניים לי ונליאנג מבית החולים שלנו. כעת הוא במצב אנוש ואנחנו עושים כמיטב יכולתנו להצלתו"<ref name="nbcnews1131556"></ref>. על פי הדיווחים, נעשה שימוש בחמצון ממברנה חוץ-גופית (ECMO) כדי להחזיק אותו בחיים<ref name="hk01431288" />. עם זאת, המאמץ לא הצליח ובית החולים הודיע כי לי נפטר בשעה 02:58 בבוקר ב-7 בפברואר 2020<ref name="cnn.com"></ref><ref name="scmp.com2"></ref>. במהלך תקופה זו יותר מ-17 מיליון אנשים צפו בזרם הדיווחים הסותרים בנוגע למצבו.

=== תגובות למותו ===
תושבי ווהאן מוקירים את זכרו של לי
מותו של לי עורר צער וכעס רב על המדיה החברתית, בדרישה להרחבת חופש הביטוי<ref name="bbc"></ref>. האשטאג wewantfreedomofspeech# זכה ליותר משני מיליון צפיות ולמעלה מ-5,500 פוסטים תוך חמש שעות, לפני שהוא הוסר על ידי הצנזורים, כמו גם האשטאגים ופוסטים אחרים בנושא.

כמחווה ללי, לאחר מותו אזרחי ווהאן הניחו פרחים ושרקו במשרוקיות (סמל של חושפי שחיתויות) בבית החולים המרכזי של ווהאן, שם עבד ומת<ref name="chinadaily202002"></ref>. באינטרנט, אנשים השיקו באופן ספונטני את הפעילות "שרקתי במשרוקית עבור ווהאן הלילה" בה המשתתפים כיבו את אורות ביתם במשך חמש דקות, ובהמשך שרקו במשרוקיות ופיזרו נצנצים מחוץ לחלונותיהם כאות אבל על לי<ref name="udn4329485"></ref><ref name=":2"></ref>. רבים השאירו הודעות בתגובה לפוסט האחרון של לי ב-Weibo, חלקם קוננו על מותו והביעו את כעסם על הרשויות.

אף על פי שבתחילה לא הייתה התנצלות רשמית מהעיר ווהאן על הנזיפה בלי, תוך שעות מרגע מותו, ממשל עיריית ווהאן ונציבות הבריאות של חוביי הצהירו הצהרות מיוחדות על לי ופרסמו תנחומים למשפחתו. מחוץ לווהאן, נציבות הבריאות הלאומית של סין פרסמה הצהרות דומות. בצעד חריג עוד יותר, הגוף הגבוה ביותר בסין, נציבות הפיקוח הלאומית, יזם "חקירה מקיפה" בפרשה. צ'ין צ'יאנגהונג, פרופסור למשפטים באוניברסיטת אוניברסיטת ווהאן, הביע את דאגתו כי אם לא ינוהל כראוי, הכעס הציבורי על מותו של לי יכול להתפוצץ באופן דומה לאזכרה על מותו של הו יאובאנג <ref></ref>.

קבוצת אקדמאים סיניים בראשות טאנג יימינג, ראש בית הספר לקלסיקות סיניות - האוניברסיטה הנחשבת במרכז סין, פרסם מכתב פתוח בו דחק בממשלה לשמור על חופש הביטוי ולהתנצל על מות לי. המכתב הדגיש את הזכות לדיבור חופשי, שלכאורה מובטחת על ידי החוקה הסינית. טאנג אמר כי ההתפרצות הויראלית היא אסון מעשה ידי אדם, וכי סין צריכה ללמוד מלי ונליאנג. טאנג כתב גם כי הוא חש כי אינטלקטואלים בכירים ואנשי אקדמיה חייבים לדבר בפני העם הסיני ובעבור מצפונם האישי. במכתב נכתב כי לי הוא "קורבן של דיכוי חופש הביטוי" <ref></ref><ref></ref>. ג'י קיאו, חבר האקדמיה הסינית להנדסה ונשיא בית החולים השלישי באוניברסיטת פקינג בבייג'ינג, כינה את לי "חושף השחיתויות שקידש את חייו הקצרים בקו החזית"<ref name="lancet3"></ref><ref></ref>.

הסנאט האמריקני כיבד את חייו ואת תרומתו של לי על ידי קבלת החלטה הקוראת לשקיפות ושיתוף פעולה מצד ממשלת הרפובליקה העממית של סין והמפלגה הקומוניסטית של סין<ref></ref>.

ארגון הבריאות העולמי פרסם בטוויטר כי הוא "עצוב עמוקות בגלל פטירתו של ד"ר לי ונליאנג" ו"כולנו צריכים לחגוג עבודה שהוא עשה ב-#2019nCoV".

== חייו האישיים ==
כאשר לי התחיל להראות את תסמיני הנגיף, הוא הזמין חדר במלון כדי להימנע מהדבקת משפחתו. למרות אמצעי זהירות זה, הוריו נדבקו ב- SARS-CoV-2, אך לאחר מכן התאוששו. ללי ואשתו פו שוג'י יש בן אחד. אשתו הייתה בהיריון עם ילדם השני בזמן מותו<ref></ref>.

חבריו לספסל הלימודים העידו שהיה חובב כדורסל<ref name=":12"></ref> .

== ראו גם ==
* ואלרי לגאסוב – כימאי שדיווח על אסון צ'רנוביל בשנת 1986, מקור להשוואה עם לי ונליאנג.

== קישורים חיצוניים ==

== הערות שוליים ==

קטגוריה:חושפי שחיתויות
קטגוריה:רופאי עיניים
קטגוריה:רופאים סינים
קטגוריה:קומוניסטים סינים
קטגוריה:נפטרים במגפת הקורונה
קטגוריה:סינים שנולדו ב-1986
קטגוריה:סינים שנפטרו ב-2020